钦定古今图书集成/明伦汇编/氏族典/第065卷 > 《廖用贤尚友录》 > 虞策
## 钦定古今图书集成/明伦汇编/氏族典/第065卷 > 《廖用贤尚友录》 > 虞策

按《宋史虞策传》，“策字经臣，杭州钱塘人。登进士第，调
台州推官，知乌程县，通判蕲州，擢提举利州路常平，
湖南转运判官。元祐五年，召为监察御史，进右正言。
哲宗纳后，上《正始要言》，迁左司谏，权给事中，迁侍御
史、起居郎、给事中。以龙图阁待制知青州，改杭州。过
阙，留为户部侍郎，历刑部、户部尚书，拜枢密直学士”，
知永兴军、成都府，入为吏部尚书。属疾祈外，加龙图
阁学士、知润州，卒于道，赠左正议大夫。策在元祐、绍
圣时皆居言职，虽不依人取进，亦颇持两端，故党议
之兴，己独得免。